Document ID: 32003R0995

Kommissionens forordning (EF) nr. 995/2003
af 11. juni 2003
om fravigelse af forordning (EF) nr. 43/2003 og om ændring af nævnte forordning for så vidt angår perioden for indgivelse af ansøgninger om støtte til lagring af hedvin på Madeira og af vin på Azorerne
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima)(1), særlig artikel 34, og
ud fra følgende betragtninger:
(1) Ifølge artikel 38, stk. 2, i Kommissionens forordning (EF) nr. 43/2003 af 23. december 2002 om gennemførelsesbestemmelser til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001 for så vidt angår støtten til den lokale produktion af vegetabilske produkter i regionerne i EU's yderste periferi(2) skal ansøgninger om støtte til lagring indgives til de ansvarlige organer i løbet af de første to måneder hvert år.
(2) For 2003 bør perioden for indgivelse af ansøgninger om støtte til lagring af vin på Azorerne forlænges, således at de ansvarlige myndigheder får tid til at træffe de administrative forholdsregler, der er nødvendige for forvaltningen og kontrollen, specielt vedrørende støtten til lagring af vinen "verdelho", jf. artikel 31 i forordning (EF) nr. 1453/2001.
(3) For at sikre en god administration og en harmonisering af de bestemmelser, der gælder for indgivelse af støtteansøgninger, bør det i lighed med de bestemmelser, der er fastsat ved artikel 54 i forordning (EF) nr. 43/2003 for ansøgninger om arealstøtte, fastsættes, at medlemsstatens myndigheder ligeledes fastsætter perioderne for indgivelse af støtteansøgninger for lagring af vin.
(4) Forordning (EF) nr. 43/2003 bør ændres tilsvarende.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
For 2003 indgives ansøgninger om støtte til lagring af vin fra Azorerne senest den 31. juli 2003.
Artikel 2
Artikel 38, stk. 2, i forordning (EF) nr. 43/2003 affattes således:
"2. Støtte til lagring af madeira-hedvin og vin fra Azorerne ydes til producenter fra disse regioner, der indgiver ansøgning herom til det ansvarlige organ i den periode, som medlemsstatens myndigheder har fastsat. Denne periode fastsættes således, at der kan foretages den nødvendige kontrol på stedet."
Artikel 3
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. juni 2003.

Labels: 3
18
17
6